Diari Oficial de la Generalitat Valenciana


Sumari del DOGV 8255, del 15-03-2018 (2018/2640)

RESOLUCIÓ de 7 de març de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen els municipis i entitats locals menors de la Comunitat Valenciana perquè formulen les sol·licituds d'ajuda en relació amb les obres de condicionament de camins rurals, per a l'exercici de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2640


Data del document
:   07-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 7 de març de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen els municipis i entitats locals menors de la Comunitat Valenciana perquè formulen les sol·licituds d'ajuda en relació amb les obres de condicionament de camins rurals, per a l'exercici de 2018. [2018/2640]  
  
L'Ordre de 17 de novembre de 2008, de la Conselleria d'Agricultura, Pesca i Alimentació, aprovava les bases reguladores per a la concessió d'ajudes als ajuntaments i entitats locals menors de la Comunitat Valenciana, en relació amb les obres de condicionament de camins rurals de titularitat municipal, i es donava compliment així al que disposa l'apartat 2 de l'article 9 de la Llei 38/2003, de 17 de novembre, general de subvencions.  
D'altra banda, i segons disposa l'apartat 2 de l'article 23 de la mateixa llei, la iniciació del procediment de concessió de les ajudes es realitzarà per mitjà de convocatòria aprovada per l'òrgan competent.  
Les ajudes públiques que ací es convoquen, no necessiten ser notificades a la Comissió Europea, per no reunir tots els requisits de l'article 107 del Tractat de Funcionament de la Unió Europea (TFUE), atés que les entitats beneficiàries no exerceixen una activitat empresarial destinada a la consecució d'un benefici econòmic, ni afavoreixen determinades empreses d'un sector o determinades produccions.  
Amb l'objecte que s'inicie el procediment de sol·licitud i tramitació de les ajudes, en compliment de l'article 160 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Es convoquen per a l'exercici 2018 les ajudes per a obres de condicionament de camins rurals de titularitat municipal.  
Les obres subvencionables seran les que signifiquen una millora permanent de la superestructura dels camins rurals, siga amb ferm asfàltic, formigó o material granular. Queden exceptuats els projectes que contemplen exclusivament obres aïllades no incloses en les de superestructura, i treballs com els de desherbatge o neteja de camins, apedaçaments i rasants aïllades.  
No seran auxiliables les millores oferides pels contractistes.  
  
Segon. Beneficiaris  
Podran sol·licitar les ajudes els municipis i entitats locals menors de la Comunitat Valenciana, que tinguen atribuïdes competències en matèria de construcció, millora i adequació de camins rurals.  
No s'admetran a tràmit les sol·licituds d'aquelles entitats que hagen sigut beneficiàries d'aquestes ajudes en la convocatòria de l'exercici 2017.  
  
Tercer. Bases reguladores  
Les bases que regeixen aquesta convocatòria són les establides en l'Ordre de 17 de novembre de 2008, de la Conselleria d'Agricultura, Pesca i Alimentació, per la qual s'aproven les bases reguladores de les ajudes per a obres de condicionament de camins rurals de titularitat municipal (DOGV 5902, 27.11.2008).  
La concessió de les ajudes s'efectuarà en règim de concurrència competitiva.  
  
Quart. Finançament de les ajudes  
Les subvencions es concediran amb càrrec a l'aplicació pressupostària 14.42.58.7947.206.66.9, dels pressupostos de la Generalitat per a l'exercici 2018.  
La línia i import global màxim són els següents:  
Línia: S0170000  
Obres i serveis d'infraestructura agrària en municipis.  
Import global màxim: 4.493.600,00 -  
Els crèdits que s'imputen a l'exercici de 2019, no podran sobrepassar la quantitat de 910.000,00 ?.  
Cinqué. Quantia de l'ajuda i coeficient d'actualització de preus  
1. La inversió màxima auxiliable en la sol·licitud està limitada a 160.000,00 euros per ajuntament i a 42.000,00 euros per entitat local menor.  
2. L'ajuda a concedir serà, com a màxim, un percentatge de la inversió auxiliable dependent del nombre d'habitants, segons les xifres oficials de població resultants de la revisió del padró municipal referides a l'1 de gener de 2017.  
Si l'entitat sol·licitant té menys de dos mil habitants, el percentatge serà el 80 %.  
Si l'entitat sol·licitant té dos mil o més habitants, el percentatge serà el 60 %.  
3. Les obres objecte de subvenció seran ben senyalitzades, segons el model de cartell normalitzat. La grandària mínima del cartell serà d'1,5 metres quadrats.  
Per a determinar el model de cartell normalitzat vigent, caldrà ajustar-se a allò que s'ha publicat en el Manual d'identitat corporativa de la Generalitat, en el seu apartat de senyalització d'obres  
4. Els preus màxims de les unitats d'obra a aplicar, per tal de determinar el pressupost d'execució material subvencionable de les obres, són els que figuren en la relació de l'annex II de les bases reguladores.  
  
Per a la convocatòria de 2018, s'aplicarà un coeficient d'actualització de preus d'1,0353, per raó del que estableix el punt 3 de l'apartat sext de les bases reguladores.  
En el cas que algun preu unitari proposat en la sol·licitud no es corresponga amb cap dels referits en el citat annex II, podrà ser corregit en la tramitació pel personal tècnic de la conselleria, d'acord amb criteris tecnicoeconòmics.  
5. No s'acceptaran ni honoraris professionals ni partides alçades, fins i tot, referents a seguretat i salut, i en aquest cas es desglossaran en el projecte i es justificaran en el certificat d'obra amb factures pagades. Tots els elements pressupostats en el projecte d'obres relatius a seguretat i salut en el treball, quedaran sense subvenció si no són justificats, en el corresponent certificat d'obres, amb factures pagades al subministrador per l'executor material de les obres, datades en el termini que hi haja entre el seu inici i la seua finalització. Aquests factures hauran d'exhibir el rebut firmat del subministrador o, si no hi ha, còpia de la transferència o qualsevol sistema de pagament bancari.  
No se subvencionarà la malla metàl·lica en els sòls de formigó llevat que el pendent del camí supere el 7 %, i es justificarà, en el certificat d'obra, adjuntant-hi factura pagada en els mateixos termes indicats en el paràgraf anterior.  
Només se subvencionarà l'obertura de caixa en els casos de ferm de macadam, en els altres casos serà eliminada del pressupost aprovat per la Conselleria.  
Només s'acceptarà un tipus de reg: 1) d'emprimació sobre saorres en preparació de ferm amb tractament asfàltic o d'aglomerat, o 2) d'adherència sobre ferms asfaltats quan es reforce, pel seu mal estat, amb un altre reg o amb capa d'aglomerat.  
6. Podrà incloure's, en el càlcul de la inversió auxiliable de l'obra, les despeses generals, el benefici industrial, i l'impost sobre el valor afegit. Quedaran excloses d'aquest càlcul altres despeses com ara els honoraris de projecte, anàlisi del terreny i partides alçades.  
  
Sisé. Termini de presentació de les sol·licituds  
El termini de presentació de sol·licituds serà d'un mes, comptador des de l'endemà del dia de publicació de l'extracte d'aquesta resolució en el Diari Oficial de la Generalitat Valenciana.  
  
Seté. Forma de presentació de les sol·licituds.  
1. Els ajuntaments i entitats locals menors que reunisquen les condicions previstes en les bases reguladores podran presentar una única sol·licitud de subvenció per a les seues obres.  
2. Les sol·licituds es presentaran telemàticament, ja que els sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú.  
La presentació telemàtica de la sol·licitud s'haurà de fer en el procediment habilitat en la Seu Electrònica de la Generalitat, a la qual pot accedir-se des de la URL següent:  
https://sede.gva.es/va/web/sede\_electronica/inicio  
L'accés al tràmit concret d'aquesta ajuda pot fer-se a través del buscador de procediments de la Seu Electrònica de la Generalitat, identificat amb el nom Sol·licitud d'ajudes per a obres de condicionament de camins rurals de titularitat dels municipis i entitats locals menors de la Comunitat Valenciana.  
L'accés al tràmit de sol·licitud de l'ajuda també pot fer-se des de la següent URL de detall del procediment (GuiaPROP):  
http://www.gva.es/va/inicio/procedimientos'id\_proc=796  
Si alguna entitat presenta la seua sol·licitud presencialment, es requerirà l'interessat perquè la presente a través de la Seu Electrònica de la Generalitat. Per a tot això, es considerarà com a data de presentació de la sol·licitud aquella en què haja sigut realitzada la presentació telemàtica en la Seu Electrònica de la Generalitat.  
3. Per a poder accedir a l'assistent de tramitació de la Seu Electrònica de la Generalitat, s'haurà de disposar d'un sistema de firma electrònica admés per aquesta, d'algun dels tipus següents:  
a) Certificat digital de representant d'entitat, que identifique l'entitat sol·licitant.  
b) Només en el cas que conste com a inscrit en el Registre de Representants de la Generalitat Valenciana, certificat digital del dit representant o identificació d'aquest per mitjà del sistema Clau-Permanent o qualsevol altre que habilite la Seu Electrònica.  
  
Huité. Documentació a presentar  
1. Al formulari omplit en la tramitació telemàtica s'annexarà la documentació establida en les bases reguladores i legislació vigent:  
  
- Sol·licitud omplida, firmada digitalment, en model normalitzat.  
  
- Certificat del municipi o de l'entitat local menor, segons la naturalesa del sol·licitant, en model normalitzat.  
- Memòria valorada, firmada digitalment per persona tècnica competent, amb una grandària màxima de 5 MB. En compte de la memòria valorada, també podrà presentar-se un projecte tècnic, firmat digitalment, encara que aquest només serà exigible, posteriorment, a aquelles sol·licituds que resulten seleccionades per a la seua aprovació. Ambdós documents s'ajustaran al que indica lrdreO 9/2016, de 22 d'abril, de 2016, de la Conselleria d'Agricultura, Medi ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics.  
- Memòria acreditativa de la necessitat de l'obra, firmada digitalment, amb una grandària màxima de 5 MB. Com a mínim, declararà i acreditarà suficientment la informació necessària per a poder valorar els següents apartats per a la priorització de la sol·licitud:  
a) Indicar si la sol·licitud inclou únicament inversions en camins intermunicipals o en camins que donen servei directe a zones de cultiu o explotació en comú.  
b) Indicar si es dóna accés directe a explotacions ramaderes o a indústries agroalimentàries (cellers, cooperatives?).  
c) Indicar si hi ha coherència amb altres línies de subvenció o actuacions directes de la conselleria, com ara modernització de regadius, millora d'infraestructures ramaderes o qualssevol altres.  
d) Detallar la necessitat de l'obra basant-se en la població rural i les produccions de la zona a què dóna servei el camí o camins, o qualsevol altre factor que contribuïsca al desenrotllament rural de la zona.  
- En el cas que algun camí objecte de la sol·licitud, discórrega per qualsevol zona d'afecció (via pecuària, domini públic hidràulic, carreteres, espais de la xarxa Natura 2000 o paratges naturals declarats, etc) s'adjuntarà l'autorització d'execució de l'obra, expedida per l'òrgan competent.  
- En el cas que el compte indicat per al pagament de l'ajuda no estiga donat d'alta en la Generalitat, model de domiciliació bancària, firmat digitalment, en model normalitzat.  
Els models normalitzats estan disponibles en la següent URL de detall del procediment (Guia PROP):  
http://www.gva.es/va/inicio/procedimientos'id\_proc=796  
2. Tots els documents que s'adjunten a la sol·licitud telemàtica aniran firmats per la persona o persones, físiques o jurídiques, que corresponguen en cada cas.  
Aquesta firma serà obligatòriament digital en el cas de formular sol·licituds, presentar declaracions responsables o comunicacions, interposar recursos, desistir d'accions o renunciar a drets, basant-se en l'article 11.2 de la Llei 39/2015.  
També serà obligatori que estiguen firmats digitalment les memòries valorades i els projectes tècnics, segons que estableix lrdreO 9/2016, de 22 d'abril, de 2016, de la Conselleria d'Agricultura, Medi ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics.  
3. Per mitjà de la presentació de la sol·licitud, el sol·licitant manifesta sota la seua responsabilitat que totes les dades que hi figuren i també les de la documentació que s'adjunta són verídiques i que es troba en possessió de la documentació que així ho acredita, i que queda a disposició de la Generalitat per a la seua presentació, comprovació, control i inspecció posterior que s'estimen oportuns.  
4. D'acord amb l'article 69.4 de la Llei 39/2015, la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació, o la no-presentació davant de l'Administració competent de la declaració responsable, la documentació que siga si és el cas requerida per a acreditar el compliment d'allò que s'ha declarat, o la comunicació, determinarà la impossibilitat de continuar amb l'exercici del dret afectat des del moment que es tinga constància de tals fets, sense perjuí de les responsabilitats penals, civils o administratives a què hi haguera lloc.  
  
5. En el cas que la sol·licitud no reunisca els requisits exigits o no s'adjunten els documents preceptius, la persona interessada serà requerida perquè, en un termini de 10 dies, esmene la falta o aporte els documents, amb la indicació que si així no ho fera, es considerarà que desisteix de la seua petició, prèvia resolució que haurà de ser dictada en els termes que preveu l'article 21 apartat 1 de la Llei 39/2015.  
6. Qualsevol aportació de documentació complementària, una vegada realitzada la sol·licitud, es durà a terme telemàticament en la Seu Electrònica de la Generalitat, fent referència al codi d'expedient que li haja sigut assignat (amb el format AGMIA/2018/XX/XXX).  
L'accés al tràmit concret d'aportació de documentació complementària pot fer-se a través del buscador de procediments de la Seu Electrònica de la Generalitat, identificat amb el nom «Aportació de documentació o esmena d'un expedient existent de sol·licitud d'ajudes de la Conselleria d'Agricultura, Medi Ambient, Canvi Climàtic i Desenvolupament Rural.»  
L'accés al tràmit d'aportació de documentació complementària també pot realitzar-se des de la següent URL de detall del procediment (GuiaPROP):  
http://www.gva.es/va/inicio/procedimientos'id\_proc=18461  
La grandària màxima dels arxius que s'adjunten en aquest tràmit serà de 5 MB.  
  
Nové. Criteris de valoració  
1. Si les sol·licituds presentades superen l'import global màxim establit en aquesta resolució, es tindran en compte els criteris de preferència i valoració definits en l'apartat quart de les bases reguladores, per a poder seleccionar les sol·licituds a aprovar.  
2. Tindran preferència les sol·licituds que incloguen únicament inversions en camins intermunicipals i en camins que donen servei directe a zones de cultiu o explotació en comú.  
3. Si amb aquests sol·licituds no s'esgotara l'import global màxim, es valorarà la resta segons el barem establit en el punt 3 de l'apartat quart de les bases reguladores:  
- Per grandària de població:  
Menor o igual a 7.000 habitants: 2 punts.  
Major de 7.000 habitants: 1 punt.  
- Per nombre d'ajudes rebudes en els últims quatre anys:  
0 ajudes: 1,5 punts.  
1 ajuda: 1 punt.  
2 ajudes: 0,5 punts.  
- Per donar accés directe a explotacions ramaderes o a indústries agroalimentàries: 1 punt.  
- Per coherència amb altres actuacions de la Conselleria: 1 punt.  
- Per la necessitat de l'obra: 2 punts.  
4. En cas d'empat entre dos sol·licituds o més, es donarà prioritat a aquella el coeficient de ruralitat de la qual siga major, entés com a tal:  
CR = Sc / St  
on:  
R = coeficient de ruralitat  
Sc = superfície cultivada del terme municipal  
St = superfície total del terme municipal  
5. Vista l'acta de la comissió d'avaluació i valoració, i a proposta de la direcció general amb competència en infraestructures agràries, s'emetrà resolució de la Conselleria d'Agricultura, Medi Ambient, Canvi Climàtic i Desenvolupament Rural sobre les sol·licituds seleccionades per a la seua aprovació.  
Aquesta resolució es notificarà per mitjà de la seua publicació en el Diari Oficial de la Generalitat Valenciana.  
6. Si la sol·licitud es troba entre les seleccionades, l'entitat sol·licitant haurà d'aportar, en el termini de dos mesos, comptador des de l'endemà de la publicació, un projecte tècnic.  
El projecte serà objecte d'informe tecnicoeconòmic pel personal tècnic que es designe per a aixòl  
  
Desé. Notificació de tràmits  
Els tràmits a omplir en el present procediment seran notificats individualment de manera telemàtica a cada entitat interessada i, si és el cas, publicats en el Diari Oficial de la Generalitat Valenciana, d'acord amb allò que s'ha disposat per la Llei 39/2015, d'1 d'octubre, del procediment administratiu comú de les administracions públiques, i la Llei 38/2003, de 17 de novembre, general de subvencions.  
  
  
Onzé. Presentació de certificacions per al pagament de l'ajuda  
Segons el que estableix el punt 1 de l'apartat octau de les bases reguladores, es fixen els següents terminis màxims per a la presentació de les certificacions d'obra per al pagament de cada anualitat que s'aprove:  
- Anualitat 2018: fins al 30 de novembre de 2018.  
- Anualitat 2019: fins al 31 d'octubre de 2019.  
  
La present resolució posa fi a la via administrativa i s'hi podrà interposar un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la publicació, o bé directament, en el termini de dos mesos des de l'endemà de la publicació, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 7 de març de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.